pietergrdevilliers: 'n Moderne Christelike mistikus. Oor die bevryding van nietiging.
'n Moderne Christelike mistikus. Oor die bevryding van nietiging.
Die mistieke self-prysgawe.
Wanneer 'n mens die volgende uittreksel lees uit Hammerskjöld se Merkstene lyk dit op die oog af 'n baie mistieke, selfs moeilike stuk.
Maar dit word glashelder wanneer 'n mens die tweede stuk lees, wat ek in Engels aan die einde byvoeg. Dit is die moeite werd om albei stukke te lees en om dan weer na hierdie eerste stuk terug te kom.
Jou "persoonlike" lewe kan nie 'n durende, innerlike betekenis hê nie. Dit kan een of ander toevallige betekenis hê, maar net deurdat dit inpas by en onderwerp is aan iets wat "durend" is en wat betekenis het. Kan hierdie "iets" dit wees wat ons probeer omskrywe as "Lewe"? Kan jou lewe betekenis hê as 'n klein deeltjie van lewe?
Bestaan Lewe? Soek en jy sal vind: ervaar Lewe as 'n werklikheid. Het Lewe betekenis? Ervaar Lewe as 'n werklikheid en die vraag word sinloos.
Soek-? Soek deur die sprong te waag tot onvoorwaardelike gehoorsaamheid. Waag dit wanneer jy uitgedaag word, want alleen as jy uitgedaag word sal jy opmerk dat die pad 'n vurk maak. Dan sal jy, ten volle bewus van jou keuse tot gehoorsaamheid, jou rug op jou persoonlike lewe draai sonder enige reg om ooit terug te kyk.
Jy sal ontdek dat jy, "in hierdie patroon", bevry word van die behoefte om saam met die groep te leef.
Jy sal ontdek dat deur jou onderwerping jou lewe sy volle betekenis van die Lewe sal ontvang, ongeag enige voorwaardes wat aan jou gestel word vir die verwerkliking daarvan.
Jy sal ontdek dat die vryheid van voortdurende afskeid, van die self-prysgawe van uur tot uur, aan jou ervaring van die werklikheid 'n suiwerheid en duidelikheid sal gee wat vir jou self-verwerkliking sal beteken.
Jy sal ontdek dat gehoorsaamheid 'n wilshandeling vra wat gedurig weer bevestig moet word. Jy sal ontdek dat jy misluk as enige iets in jou persoonlike lewe terug in die sentrum beland.
Hierdie kriptiese, mistieke taal van Hammerskjöld word duidelik wanneer hy baie eenvoudig sy eie lewe en oortuigings beskryf. Hy doen dit as volg:
"The world in which I grew up was dominated by principles and ideals of a time far from ours and as it may seem, far removed from the problems facing a man in the middle of the twentieth century. However, my way has not meant a departure from those ideals. On the contrary. I have been led to an understanding of their validity also for our world today. Thus, a never abandoned effort, frankly and squarely to build up a personal belief in the light of experience and honest thinking has led me in a circle; I now recognize and endorse, unreservedly, those very beliefs which once were handed down to me.
Dit is 'n lang pad wat God ons laat loop om by hierdie mistieke insig uit te kom. Wat die gelowige Hammerskjöld doen is om te vertel hoe Jesus se woorde in sy lewensgeskiedenis waar word: Wie sy lewe verloor… En om te laat gebeur wat Johannes die Doper gebid het: Hy moet meer word….